《自广德至宁国又百里至蜀洪铺有作》
明代·王缜

星轺尽日短长亭，石路崎岖此暂停。山匝万重高拟蜀，水盘千折急于泾。

香风细落桐花白，宿雨新收麦甲青。南去询咨何所补，皇华深愧读葩经。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。